 **spojená katolícka škola v nitre**

**Kritériá pre prijímanie žiakov do 1. ročníka**

**Gymnázia sv. Cyrila a Metoda v školskom roku 2020/2021**

**Bilingválne päťročné štúdium s druhým vyučovacím jazykom nemeckým**

**Kritériá** sú vypracované v súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a zákonom NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov – Tretí oddiel, Prijímanie na vzdelávanie v stredných školách § 62 až § 68.

Prijímanie žiakov do katolíckych škôl sa uskutočňuje v súlade s Predpismi všeobecného poriadku pre katolícke školy a školské zariadenia Nitrianskej diecézy č. 1012/2014 z 1. októbra 2014.

Forma prijímacej skúšky, jej obsah a rozsah vychádzajú zo vzdelávacích štandardov štátneho vzdelávacieho programu odboru vzdelávania na základnej škole.

Do bilingválnej triedy sa v zmysle platnej legislatívy môže hlásiť **žiak 8. ročníka ZŠ alebo žiak 9. ročníka ZŠ.** Žiak tercie a kvarty osemročného gymnázia môže byť prijatý iba **formou prestupu** na základe žiadosti zákonného zástupcu a po vykonaní **rozdielovej skúšky**. Rozdielová skúška pozostáva z testu na overenie schopností študovať cudzí jazyk a z testu z katolíckeho náboženstva.

Znalosť základov nemčiny **nie je** podmienkou prijatia.

**1.ZÁKLADNÉ INFORMÁCIE**

**Študijný odbor: 7902 J 74 gymnázium – bilingválne štúdium**

Termín konania prijímacej skúšky: **26. marca 2020**

Prerokované na pedagogickej rade: dňa **18. novembra 2019**

Forma štúdia: denná

Dĺžka štúdia: 5 rokov

Počet miest na prijatie: **30** (1 trieda). Zriaďovateľ si vyhradzuje právo prijať do každej prvej triedy troch žiakov, ktorí úspešne vykonali prijímacie skúšky na základe vlastných kritérií.

**2.PRIJÍMACIE SKÚŠKY**

1. **Každý uchádzač bude robiť talentové prijímacie skúšky:**
   * test na overenie schopností študovať cudzí jazyk,
   * test z katolíckeho náboženstva (žiak, ktorý absolvoval na ZŠ predmet náboženstvo, resp. náboženská výchova v 7. až 9. ročníku, resp. v 6. až 8. ročníku, tento test nerobí),
   * samostatné testy zo slovenského jazyka a literatúry a matematiky nebudú, úlohy z jazykových schopností a logického myslenia budú zahrnuté v teste na overenie schopností,
   * v teste sa nebudú overovať vedomosti z nemeckého jazyka.
2. Zákonný zástupca uchádzača o bilingválne štúdium podáva **prihlášku** riaditeľovi ZŠ do **20. februára 2020**, riaditeľ ZŠ doručí prihlášku na gymnázium najneskôr **do 28. februára 2020**.

**3.KRITÉRIA HODNOTENIA**

1. Body za výsledky:

* testu na **overenie schopností žiakov študovať cudzí jazyk – max. 40 bodov**
* testu z**katolíckeho náboženstva – max. 10 bodov**

1. Body za prospech na ZŠ:

Do hodnotenia sa započítava priemer známokna konci 7. ročníka a na polroku 8. ročníka, resp. na konci 8. ročníka a na polroku 9. ročníka – **max.**  **10 bodov za každý ročník** (teda **spolu max. 20 bodov**) podľa tabuľky:

|  |  |
| --- | --- |
| **Priemer známok** | **Počet bodov** |
| do 1,20 | 10 |
| 1,21 – 1,30 | 9 |
| 1,31 – 1,40 | 8 |
| 1,41 – 1,50 | 7 |
| 1,51 – 1,60 | 6 |
| 1,61 – 1,70 | 5 |
| 1,71 – 1,80 | 4 |
| 1,81 – 1,90 | 3 |
| 1,91 – 1,99 | 2 |

Do priemeru sa nezarátavajú známky z výchovných predmetov.

c) Body za výsledky súťaží a predmetových olympiád garantovaných Ministerstvom školstva, vedy,

výskumu a športu SR (okrem športových súťaží) – **max. 20 bodov** podľa tabuľky:

|  |  |  |  |
| --- | --- | --- | --- |
| **Počet bodov** | **Okresné, obvodné, dekanátne kolá** | **Krajské, diecézne kolá** | **Celoštátne kolá** |
| 1. – 3. miesto | 3 | 7 | 10 |
| Úspešný riešiteľ | 1 | 3 | 5 |

Započítava sa najlepšie umiestnenie v danej súťaži.

Umiestnenie musí byť preukázané originálom diplomu, resp. jeho fotokópiou priloženou k prihláške a overenou výchovným poradcom.

**4.PODMIENKY PRIJATIA**

* + 1. Uchádzač nie je žiakom inej strednej školy.
    2. Uchádzač má na prihláške potvrdenú zdravotnú spôsobilosť pre štúdium v odbore.
    3. Úspešné absolvovanie talentovej skúšky.
    4. Poradie na základe celkového **súčtu bodov** - **max. počet je 90 bodov.**
    5. V prípade **rovnosti bodov** **sa zohľadňujú kritéria v nasledovnom poradí:**
* navštevovanie cirkevnej školy,
* priemer známok na konci 7/8. ročníka a na polroku 8/9. ročníka,
* výsledky v teste na overenie schopností študovať cudzí jazyk,
* účasť na predmetových olympiádach a súťažiach,
* angažovanosť v miestnych cirkevných spoločenstvách.

**6. Nutnou podmienkou prijatia je písomný súhlas rodičov i žiaka s výchovou a vzdelávaním v duchu**

**katolíckej viery a morálky.**

**7.** Prijatie žiaka, ktorý mal v posledných dvoch ročníkoch štúdia na základnej škole zníženú známku zo správania bude osobitne posúdené riaditeľom školy. Žiadosti o prijatie nemusí riaditeľ v danom prípade vyhovieť.

**8.** V zmysle štatútu gymnázia prijíma zriaďovateľ Biskupský úrad v Nitre do každej prvej triedy troch

žiakov, ktorí vyhoveli podmienkam prijatia, na základe vlastných kritérií.

**9**. Žiadosť o preskúmanie rozhodnutia o neprijatí možno podať v zákonnej lehote na Diecézny školský

úrad v Nitre prostredníctvom riaditeľa gymnázia.

**5. ZÁVEREČNÉ USTANOVENIA**

1. Ak sa uchádzač zo závažných dôvodov nemôže zúčastniť na prijímacej skúške v riadnom termíne, riaditeľ strednej školy určí náhradný termín. Dôvod neúčasti oznámi uchádzač alebo zákonný zástupca maloletého uchádzača riaditeľovi strednej školy najneskôr v deň konania prijímacej skúšky.
2. Na základe uvedených **kritérií** sa vytvorí poradovník uchádzačov o štúdium podľa najvyššieho získaného počtu bodov.
3. **Uchádzač,** ktorý bol prijatý na štúdium **sa** **musí v určenom termíne zapísať na štúdium**  na tunajšej škole. V prípade nezapísania sa žiaka na štúdium alebo zrušenie zápisu už zapísaného žiaka bude na uvoľnené miesto prijatý ďalší uchádzač v poradí.
4. **Ak sa po zápise** na štúdium **uvoľní miesto na prijatie**, bude sa pokračovať v prijímacom konaní podľa poradia pod čiarou zverejneného poradovníka.
5. Výsledky prijímacieho konania budú zverejnené v priestoroch školy a na webovej stránke školy [www.gcm.sk](http://www.gcm.sk) do troch pracovných dní od konania prijímacích skúšok.

#### V prípade záujmu môžete získať podrobnejšie informácie na sekretariáte školy

**resp. na telefónnom čísle 037 / 652 66 21 alebo na internetovej stránke** [**www.gcm.sk**](http://www.gcm.sk)***.***

V Nitre 2 decembra 2019

PaedDr. Peter Buranský Mgr. Radoslav Rusňák

riaditeľ DŠÚ Nitra riaditeľ školy